TAHDON AINOASTAAN OLLA KALTAISESI 1/2
Mitä tarkoittaa Jumalan kaltaisuus? Liittyykö siihen palveleminen?
Onko palveleminen kunnioitettavaa ja Jeesuksen esimerkin mukaista?
Hei! Olen Lontoon keskustassa. Minusta on hienoa saada tuoda -
Hillsong-tv tänne. Jatkan opetusta seurakuntamme ylistyslauluista.
Auttakoon tämä sinua laittamaan asiat oikeaan järjestykseen elämässäsi.
Entäpä tämä laulu "Haluan ainoastaan olla kaltaisesi"?
Se on kaunis tunne, mutta rehellisesti sanottuna -
ainakaan minä en omassa voimassani ole lainkaan Hänen kaltaisensa.
"Haluan ainoastaan olla kaltaisesi." Kaunista, ja sitä on hieno laulaa.
"Enemmän Sinua, vähemmän minua, Jeesus, haluan vain olla kaltaisesi."
Hän voi tehdä asioita, joihin en pysty.
Jumala voi tehdä niin monia asioita, joita ainakaan minä en voi tehdä.
Hän on kaikkialla yhtä aikaa. Jes. 46:10: -
"Minä ilmoitan alusta asti, mitä tuleva on, -
ammoisia aikoja ennen, mitä ei vielä ole tapahtunut..."
Jumala ei ole vain kaikkialla maailmassa samaan aikaan, -
Hän on myös kaikkialla historiassa, nykyhetkessä ja tulevaisuudessa.
Jumala voi sanoa tunteneensa sinut ennen luomista, Hän oli siellä.
Hän voi myös samaan aikaan olla tulevaisuudessasi, minä en.
Kerran tutkin lentokoneessa omaa passiani, ja rehellisesti sanoen -
minuun teki suuren vaikutuksen se, miten monissa maissa olin ollut.
Aloin jo pitää itseäni erityisenä, koska olin matkustellut niin paljon.
Koin, että Pyhä Henki sanoi minulle: "Pikku juttu!
Minä olen kaikissa noissa paikoissa samaan aikaan." Hyvä veto, eikö?
Miten siis voisin ikinä olla Jumalan kaltainen?
Hän tekee asioita, joihin en pysty, mutta minäkin voin tehdä jotain, -
mihin Hän ei pysty. Tämä saattaa kuulostaa harhaoppiselta.
Luulet, että Jumala pystyy kaikkeen, mutta Hän ei voi tehdä syntiä.
Häntä koeteltiin, kun Hän oli maan päällä, mutta Hänessä ei ollut syntiä.
Meillä taas on syntymästä asti ollut syntinen luonto. Se on osa meitä.
Voimme helposti tehdä syntiä, mutta Jumala ei voi tehdä sitä.
Olen hyvä monissa asioissa, mutta joissakin asioissa olen surkea.
Olen niissä todella huono.
Koulutodistukseni, joita en ollut nähnyt 50 vuoteen, -
ilmaantuivat jostakin vähän aikaa sitten.
Tiesin, etten ollut koulussa kovin hyvä, mutta olin jo unohtanut, -
kuinka huonoja todistukseni olivat.
Jos kertoisin niistä kaiken, ette enää kunnioittaisi minua.
Pahin isku oli liikunta. Ajatelkaa pientä poikaa, -
joka vie tällaisen todistuksen kotiin: "Liikunta: kömpelö.
Lihasten hallinta puuttuu." Me kaikki tiedämme, että se on totta.
Joitakin asioita en vain osaa. Olen muuten hyvä tenniksessä, -
erityisesti nelinpelissä, jos parini on parempi kuin vastustajat yhteensä.
Olen huono joissakin asioissa, -
mutta Jumala taas on hyvä. Hän ei vain tee hyviä asioita.
Hän ei voi olla huono missään, koska hyvyys on osa Hänen olemustaan.
"Haluan ainoastaan olla kaltaisesi." Yritän kuvata kuilua, -
joka meidän pitäisi ylittää, jos todella haluaisimme olla kuin Hän.
Jumala ei voi olla voimaton, koska Hän on kaikkivoipa.
Hänellä on kaikki voima. Voima kuuluu Hänelle.
Me taas joudumme usein tilanteisiin, joissa olemme voimattomia.
Noin 10 vuotta sitten, kun vanhin poikamme oli noin 20-vuotias, -
hän tarvitsi suuren leikkauksen rinnan alueella.
Hänellä oli siellä todella paha epämuodostuma, -
joka olisi saattanut aiheuttaa pahoja terveysongelmia.
Rinnan alueen luut olisivat puristaneet keuhkoja ja sydäntä.
Hänelle oli tehtävä suuri leikkaus, joka yleensä tehdään pikkulapsille, -
joiden luut ja jänteet ovat paljon joustavampia kuin parikymppisten.
Hänellä oli todella kovat kivut, joita ei saatu hallintaan -
edes morfiinilla tai epiduraalilla, vaan ne jatkuivat päivästä toiseen.
Huusin Jumalan puoleen, mutta muistan, kuinka isänä -
koin valtavaa voimattomuutta. Jumala sen sijaan on kaikkivoipa.
Jumala ei siis ole huono tai voimaton. Hän ei myöskään ole poissaoleva.
Hän on läsnä kaikkialla.
Meillä saattaa olla poissaoleva isä, Kuulimme siitä äsken todistuksen.
Saatamme olla hajamielisiä. Lapseni sanovat, että olen joskus poissaoleva.
Olen olohuoneessa, ja valot ovat päällä, mutta ketään ei ole kotona.
Tyttäreni kutsuu minua: "Isä! Isä!"
"ISÄ! Brian!" Vasta sitten havahdun. Olen poissaoleva, -
mutta Jumala ei voi olla poissa, koska Hän on kaikkialla.
Hän ei voi olla tietämätön. koska Hän tietää kaiken, -
eikä poissaoleva, koska Hän on kaikkialla.
On siis monia asioita, joita Jumala ei voi tehdä.
Hän ei voi olla tekemättä mitään, koska Hänelle kaikki on mahdollista -
eikä mikään ole Hänelle mahdotonta.
Me voimme olla tekemättä mitään, ja jotkut ovat jopa hyviä siinä, -
mutta Jumalalle mikään ei ole mahdotonta.
Kuitenkin, kun laulamme: "Kaikki, mitä haluan ja tarvitsen, -
enemmän Sinua, vähemmän minua, tahdon ainoastaan olla kaltaisesi", -
meillä on toivoa Pyhän Hengen ansiosta.
2. Kor 3:17―18: "Sillä Herra on Henki, -
ja missä Herran Henki on, siinä on vapaus.
Mutta me kaikki, jotka peittämättömin kasvoin katselemme -
Herran kirkkautta kuin kuvastimesta, muutumme saman kuvan kaltaisiksi -
kirkkaudesta kirkkauteen, niinkuin muuttaa Herra, joka on Henki."
Kristuksen työn ansiosta meistä siis tulee enemmän Hänen kaltaisiaan.
Omassa voimassamme meillä ei ole toivoa tulla Jumalan kaltaisiksi, -
olimmepa miten hartaita tai epäitsekkäitä tahansa.
Kuilu meidän ja Jumalan välillä on niin suuri, ettemme voi sulkea sitä.
Raamattu sanoo, että Pyhän Hengen voiman kautta me muutumme -
enemmän Hänen kaltaisikseen, kirkkaudesta kirkkauteen.
Katsotaan joitakin tämän kauniin Hillsong-laulun -
"Olla kaltaisesi" sanoja.
Vain Pyhän Hengen ansiosta voimme olla Hänen kaltaisiaan.
Jos voisimme elää niin kuin Kristus haluaisi meidän elävän, -
saisimme astua sisään Jumalan meille varaamaan lupaukseen ja täyteyteen.
Usein kuitenkin elämme mieluummin oman tahtomme mukaan sen sijaan, -
että antautuisimme Hänelle, -
niin että voisimme laulaa: "Tahdon ainoastaan olla kaltaisesi".
Tänään lauloimme Herran palvelevasta Kuninkaasta.
"Ystävä minulle, palvelija ja kuningas, ystävä minulle.
Pelastit sieluni, pesit jalkani."
Ajatus palvelemisesta on usein vieras niille, -
jotka haluavat rakentaa elämäänsä ja kasvaa, olla jotain suurta.
Ajatuskin elämisestä palvelijana on heille outo.
Puhumme palvelevasta johtajuudesta. Kiitos Herralle, uskon, -
että seurakunnassamme osataan tämä. Niin monet johtajistamme -
osaavat palvella Jumalaa ja ympärillään olevia ihmisiä.
He osaavat palvella, ja se on hienoa, -
mutta usein, kun yritämme rakentaa elämäämme, emme pyri palvelemaan.
"Palvelija ja kuningas, ystävä minulle", laulamme.
Ajattelen Aabrahamia, koska Jumala kutsui häntä palvelijakseen.
Jumala antoi hänelle näyn ja käski häntä katsomaan tähtiä.
Aabrahamilla ei ollut perillistä, ja Jumala oli luvannut hänelle pojan.
Jumala käski hänen katsoa tähtiä, ja hänen unelmansa oli siellä.
Hänen silmänsä olivat tähdissä, mutta hänen sandaalinsa tomussa, -
autiomaan tomussa, ja Jumalan liitto Aabrahamin kanssa -
oli piirrettynä pikemminkin tomuun kuin tähtiin.
Me kristityt tavoittelemme usein tähtiä, -
mutta suuri osa siitä, mitä Jumala haluaa tehdä elämässämme, -
tapahtuu vain, kun olemme valmiit palvelemaan Häntä "tomussa".
Ehkä sinullakin on näky tähdistä.
Aabrahamille ne merkitsivät lapsia. Hänestä tulisi kansojen isä.
Vähän niin kuin palvelija ja kuningas, niissäkin näyttäisi olevan ristiriita.
Kansojen isä ja silti palvelija. "Palvelijani Aabraham".
Palvelija, joka oli valmis uhraamaan Jumalalle kirjaimellisesti kaiken.
Monet Jumalan liittoon liittyvät asiat oli piirretty hiekkaan.
Uskomme, että Pyhä Henki auttaa meitä olemaan Jumalan kaltaisia.
Toivon, ettemme totu Hänen voimaansa palvellessamme Häntä -
arkielämän tomuisilla poluilla, vaan osaamme palvella Häntä siellä.
Hänen kaltaisuutensa ei ole niinkään suuren näyn tavoittelemista, -
vaan Hänen näkynsä meille on piirretty palveluasenteeseen -
ja siihen, että elämme muita varten ja vaikutamme heihin arkielämässämme.
Mieti, millainen on seurakunta, joka on täynnä uskoa tulevaisuuteen.
Kiitän Herraa tästä seurakunnasta. Me saarnaamme ja opetamme niin.
Kannustamme teitä tavoittelemaan tähtiä ja uskomme, -
että Jumalalla on teille varattuna enemmän kuin osaatte kuvitellakaan.
Jotkut elävät pää pilvissä eivätkä halua palvella tomussa, -
panostaa seurakuntaan tai palvella ihmisiä seurakunnan ulkopuolella, -
tehdä asioita, jotka rakentaisivat heidän elämäänsä -
ja avaisivat Jumalan mahdollisuudet.
Jos todella haluat olla kuin Hän etkä vain laulaa kauniita sanoja, -
päätä ottaa yllesi Jeesuksen luonto.
Hän ei tullut palveltavaksi vaan palvelemaan.
Jakeessa Matt. 20:25 opetuslapset kerääntyivät Jeesuksen ympärille -
kilpaillen parhaista paikoista.
Erää veljekset halusivat lähimmäksi Jeesuksen molemmille puolille.
Jeesus sanoi: "Te tiedätte, että kansojen ruhtinaat herroina -
niitä hallitsevat, ja että mahtavat käyttävät valtaansa niitä kohtaan."
Hän kertoo, että maailman tapa olla suuri on käyttää valtaa -
ja hallita ihmisiä, mutta Jumalan valtakunnassa asiat ovat toisin.
"Näin älköön olko teillä keskenänne, vaan joka teidän keskuudessanne -
tahtoo suureksi tulla, se olkoon teidän palvelijanne..." Jae 26.
En usko Jeesuksen tarkoittavan, ettemme saisi tavoitella suuruutta.
Minusta Hän kertoo, miten meistä voi tulla jotain suurta: palvelemalla.
Hän sanoo: "Jos haluatte olla suuria, opetelkaa palvelemaan."
"...ja joka teidän keskuudessanne tahtoo olla ensimmäinen, -
se olkoon teidän orjanne; -
niinkuin ei Ihmisen Poikakaan tullut palveltavaksi, vaan palvelemaan -
ja antamaan henkensä lunnaiksi monen edestä." Matt. 20:27―28.
En tiedä, mitä ajattelet palvelemisesta, mutta jos haluat elää täyttä elämää, -
sinun on kuoltava itsellesi, koska johtajaksi tullaan palvelemalla.
Jeesus oli suuri Kuningas, mutta Hän oli myös palvelija.
Aabraham oli kansojen isä, mutta hänestä ei tullut sitä -
vain tähtiä tuijottelemalla, vaan maan tomussa tallaamalla.
Elämämme rakentuu arkielämässä. Luetaan lisää laulun sanoja.
"Sinä kuljet tietäni, Sinä ymmärrät. Tässä puhutaan Jeesuksesta.
Meidän on uskottava, että Pyhä Henki ymmärtää muiden elämää.
Me ihmiset käytämme paljon aikaa ymmärretyiksi tulemiseen.
Aina muut ymmärtävät meitä väärin.
Joidenkin elämää hallitsee pelko siitä, ettei heitä ymmärretä, -
ja he etsivät aina ymmärrystä. Kun saamme katseen pois itsestämme, -
näemme Jeesuksen, joka on käynyt meidänkin tiemme ja ymmärtää.
Ajatellaanpa armon skandaalia.
Kun ristiä kutsutaan loukkaukseksi ja kompastuskiveksi, -
alkukielessä käytetään sanaa "skandalon", josta "skandaali" tulee.
Jeesus halusi tavoittaa ihmisiä kaikista mahdollisista ryhmistä.
Hän ylitti kaikki rajat kulkeakseen ihmisten rinnalla, jotta voisi ymmärtää.
Jos todella haluamme olla kuin Jeesus, emme torju ketään.
Meidän ei tarvitse hyväksyä kaikkea, mutta voimme silti kulkea rinnalla -
ja yrittää ymmärtää ihmisiä. Niin Jeesuskin teki.
Jakeissa Luuk. 18:10―13 fariseus ja publikaani olivat rukoilemassa.
Fariseus rukoili: "Jumala, minä kiitän sinua, etten minä ole niinkuin -
muut ihmiset, riistäjät, väärämieliset, huorintekijät, -
enkä myöskään niinkuin tuo publikaani."
Fariseus piti itseään parempana ja vanhurskaampana kuin muut, -
erityisesti publikaani. Publikaanit eivät olleet vain veron kerääjiä, -
vaan he olivat epärehellisiä riistäjiä ja epämääräisiä tyyppejä.
Silti Jeesus meni publikaani Lasaruksen kotiin.
Hän oli valmis kulkemaan tämän rinnalla ja ymmärtämään.
Seurakunnassa saatamme syyllistää toisia sen sijaan, -
että yrittäisimme osoittaa heille myötätuntoa, tavoittaa heidät, -
kulkea heidän rinnallaan ja ymmärtää, mitä heidän elämässään tapahtuu.
Silloin seurakunta tavoittaisi ihmisiä yhtä tehokkaasti kuin Jeesus.
Hän esitti Jumalan valtakunnan kuin verkkona, joka veti ihmisiä sisään.
Jeesus ylitti kaikki mahdolliset rajalinjat ja kohtasi niin -
juutalaisia ja pakanoita, kaiken rotuisia ihmisiä sekä julkisyntisiä.
Hän ylitti kaikki rajat ja puhui kaivolla samarialaiselle, -
vieläpä samarialaiselle naiselle.
Se oli skandaali, mutta Jeesus halusi kulkea ihmisten rinnalla.
Seurakunnankin tulisi lakata osoittelemasta ihmisiä sormella.
Meidän ei tarvitse omaksua muiden elämäntyyliä, -
mutta meidän tulee lähestyä aivan kaikenlaisia ihmisiä -
ja kutsua heitä Jumalan valtakuntaan, niin kuin Kristuskin teki.
Palvelija ja kuningas on ristiriitainen yhdistelmä, -
koska yleensä kuninkaat eivät palvele, vaan heillä on palvelijoita.
Silti Jeesus oli molempia ja haastaa meitäkin samaan.
Hän ei tullut palveltavaksi, vaan palvelemaan ja uhraamaan itsensä.
Meidän on tehtävä samoin, jos haluamme olla Kristuksen kaltaisia.
Jumala antoi Aabrahamille näyn taivaan tähdistä.
"Katso taivaalle. Saat yhtä paljon jälkeläisiä kuin siellä on tähtiä."
Aabrahamin katse oli korkealla, mutta Jumalan puhuessa hänelle -
hänen sandaalinsa olivat tiukasti autiomaan tomussa.
Usein myös Hänen suunnitelmansa meitä varten liittyvät -
yhtä paljon tähtien tavoitteluun kuin palvelemiseen maan tomussa.
Muiden auttaminen ja heitä varten eläminen tapahtuu arkielämässä.
Sandaalit tomussa kuvaavat sitä.
Jos laitat Jumalan ykköseksi, et koskaan häviä.
Lapsena suurin unelmani oli tulla ammattilaisjalkapalloilijaksi.
Vanhempani sanoivat, että jos laittaisin Jumalan ykköseksi, -
kaikki muu tulisi siinä mukana.
17-vuotiaana pelasin kokopäiväisesti, -
ja siitä etenin puoliammattilaiseksi.
Tuolloin aloin keskittyä enemmän saavutuksiini kuin Jumalaan.
Sain osakseni jonkin verran julkisuutta, -
mutta elämästäni oli tullut todella tyhjää.
Ystäväni pyysi minua seurakuntaansa.
Olin rikki, ja minuun sattui.
Minua suorastaan nolotti mennä taas kirkkoon, -
mutta seuraavalla viikolla löysin itseni sieltä jälleen.
Ymmärsin tuona iltana, että halusin jälleen Jeesuksen sisimpääni.
Minun oli päästävä eroon tuosta elämäntyylistä ja aloitettava alusta.
Kun Kristus alkoi elää minussa, silmäni avautuivat muiden tarpeille.
Minulle on kunnia saada työskennellä Greenlight-projektissa, -
joka tuo lääketieteellistä hoitoa ja sielunhoitoa Lontoon kodittomille.
Raamattu sanoo selvästi, että Jeesus välitti rikkinäisistä ja eksyneistä.
Hän oli ensimmäisenä auttamassa köyhiä, ja sitä mekin saamme tehdä.
Minulla on jatkuva halu tulla enemmän Kristuksen kaltaiseksi.
Se ei ole helppoa, mutta on suuri kunnia yrittää olla kuin Hän.
Haluan kulkea Sinun teitäsi, -
rakastaa Sanaasi ja etsiä kasvojasi.
Palkintoni ja ainoa tavoitteeni -
on tuntea Sinut paremmin ja olla kaltaisesi.
Kaikki, mitä haluan, kaikki, mitä tarvitsen: -
enemmän Sinua, -
vähemmän minua.
Ota tämä elämä, Herra, se on Sinun.
Ota sydämeni, ota se kokonaan.
Kaikki, mitä haluan, kaikki, mitä tarvitsen: -
enemmän Sinua, vähemmän minua.
Ota tämä elämä, Herra, se on Sinun.
Ota sydämeni, ota se kokonaan.
Jeesus, Jeesus, -
tahdon ainoastaan olla kaltaisesi.
Jeesus, Jeesus, -
tahdon ainoastaan olla kaltaisesi.
Jeesus, Jeesus, -
tahdon ainoastaan olla kaltaisesi.
Jeesus, Jeesus, -
tahdon ainoastaan olla kaltaisesi.
Korottakaa äänenne! Jeesus, Jeesus, -
tahdon ainoastaan olla kaltaisesi. Laulakaa Jeesuksen nimessä!
Jeesus, Jeesus, -
tahdon ainoastaan olla kaltaisesi.
Jos haluat, ettei elämäsi ole tarina raunioiden menneestä loistosta, -
vaan että rauniot heräävät taas eloon, pidä suhde Jeesukseen kunnossa.
Tuon suhteen perustalle voit rakentaa rauniosi uudelleen ja nousta tuhkasta.
UUSI ALBUMI HILLSONGILTA: -
GLORIOUS RUINS -ERIKOISPAINOS CD- TAI DVD-MUODOSSA.
Olemme osa tarinaa, jolla on loistokas alku ja loppu.
Myös matka on hieno, koska olemme matkalla kohti upeaa päämäärää.
GLORIOUS RUINS -ALBUMIN ERIKOISPAINOS -
SEKÄ BRIANIN JA BOBBIEN OPETUS "GLORIOUS" PAKETTINA.
Rukoilen, että voisimme etsiä oikeutta ja poistaa vääryyden.
Jumalan tärkein tehtävä meille on, -
että tyydytämme janon, joka on jokaisen sielussa.
Rukoilen, että voimme aina osoittaa ihmisille tien kotiin Jeesuksen luo, -
kotiin Jumalan huoneeseen ja kotiin, joka odottaa meitä taivaassa.
ERIKOISVIERAINA...
COLOUR 2014: RAUHAN, VALON JA RAKKAUDEN VALLANKUMOUS
HISTORIAN SUURIN RAKKAUSTARINA
Kiitos seurastasi. En ota kevyesti mahdollisuuttani puhua -
elämän sanoja tv-ruudun kautta.
Ohjelma näkyy lähes 200 maassa, ja miljoonat ihmiset katsovat sitä.
Se on upea asia. Rakastan tekniikkaa, mutta tässä kaikessa ei lopulta -
ole kyse kaikista noista miljoonista, vaan kyse on sinusta.
Jeesus välittää sinusta. Katso siis tällä viikolla Häneen, -
odota uusia alkuja elämässäsi ja näet, mitä Jumala voi tehdä.
Hän on sinun puolellasi. Siunausta!
Suomennos: Anni Lähteenmäki